**J E G Y Z Ő K Ö N Y V**

**Készült: 2016. november 21.-én a magyarsarlósi Polgármesteri Hivatal**

**épületében megtartott 18.30 órakor kezdődő képviselő-testület nyilvános ülésén.**

**Jelen vannak:** Dukai Zoltán polgármester

Papp-Sebők Tímea képviselő

Frölichné Zsupán Eszter képviselő (késett)

Sepovitsné Marczi Szilvia alpolgármester

**Igazoltan távol maradt:**

Gruber Tibor képviselő

**Tanácskozási joggal jelen van**:

Dr. Jávorcsik Béla jegyző

Dukai Zoltán polgármester: Köszöntök mindenkit a mai testületi ülésen, megállapítom, hogy a képviselő-testület 5 tagjából 4 jelen van, ezért határozatképesek vagyunk.

Javaslom, hogy fogadjuk el az alábbi módosított napirendet:

**NAPIREND**

**1. napirendi pont**

**Szociális feladatokra elkölthető normatíva módosítása.**

Dukai Zoltán polgármester: Javaslom módosításra a kizárólag szociális feladatokra elkölthető forrásaink felhasználását. A módosítás értelmében, a támogatás nem korlátozódna a korábban elfogadott életkori sajátságokra. Javaslom, hogy minden Magyarsarlóson található lakott ingatlan, amennyiben a család egy főre jutó jövedelme nem éri el az öregségi nyugdíjminimum 600 %-át (171 000 Ft/fő nettó bevétel) részesüljön egyszeri 10 000 Ft. rendkívüli karácsonyi támogatásban.

A támogatás ne háztartásokra, hanem Magyarsarlósi lakhellyel rendelkező lakott ingatlanokra vonatkozzon. Egy lakott ingatlanra vonatkozóan azonban csak egy igénylést lehessen leadni. Ezzel a korábbinál egy igazságosabb és egyszerűbb támogatási forma jönne létre. Pénzügyeseink úgy tájékoztattak, ha a normatívát nem költjük el az idei évben vissza kell fizetnünk a Magyar Államkincstárnak.

Javaslom, hogy fogadjuk el a rendelet módosítását !

A képviselő-testület 4 igen szavazattal (egyhangúlag) megalkotta az alábbi rendeletet:

**Magyarsarlós Község Önkormányzatának**

**8/2016. (……) önkormányzati rendelete**

**a szociális igazgatásról és szociális ellátásról szóló 1993. évi III. tv. végrehajtásáról szóló 4/2008.(III.28.) rendelete módosításáról**

**2. napirendi pont**

**Egyebek.**

Dukai Zoltán polgármester : Több helyi lakosunk jelezte, hogy a szeptemberben elkészült Jókai-Ady utcák összekötőjét a 2,5 tonnás súlykorlátozás ellenére nagyobb munkagépek is használják. Településünkön hárman rendelkeznek ilyen munkagéppel, a tulajdonosok többségével már beszéltem, ők megígérték, hogy nem fognak rámenni. Hasonló észrevételt kaptam a temető úttal kapcsolatban is, ahol a napokban egy nagyobb kombájn ment rá, a burkolat nem bírta el a terhelést és több helyen összerepedt. Itt is felveszem a kapcsolatot az érintettekkel, hogy valami megoldást találjunk. Bízom benne, hogy sikerül változtatnunk a helyzeten, mert különben ezek a fejlesztéseink idővel tönkre fognak menni.

Dukai Zoltán polgármester : Pécs M.J. Város Polgármestere kérte, hogy az eddig is működő háziorvosi és házi gyermekorvosi körzetekre vonatkozóan mivel azt nem tartalmazza a pécsi rendelet, feladat ellátási szerződést kell kötni.

Javaslom ennek elfogadását.

Magyarsarlós Község Képviselő-testülete 4 igen szavazattal (egyhangúlag) meghozta az alábbi határozatot:

**Szám: / 2016. (VI.15.) sz. határozat**

**Tárgy: Együttműködési megállapodás egészségügyi ellátás tekintetében**

H A T Á R O Z A T

Magyarsarlós Község Képviselő-testülete 4 igen szavazattal – egyhangúlag - elhatározza, hogy csatlakozni kíván a pécsi 9-es számú házi gyermekorvosi és az 5-ös számú háziorvosi körzethez.

A képviselő-testület felhatalmazza a polgármestert a feladatellátási szerződés aláírásával.

Határidő: Haladéktalanul

Erről jegyzőkönyvi kivonaton értesül:

1./ Irattár

2./ Pénzügy

Dukai Zoltán polgármester : A DÉL-KOM Kft. megkeresett bennünket azzal, hogy a jelenlegi konténerbérleti konstrukciót megszüntetik és olyan magas bérleti díjat állapítanak meg, amely gazdaságtalanná teszi az üzemeltetést. Megoldásként javasolták azt, hogy a jelenlegi konténerjeink helyett 2 db. 1,1 m3–es BOBR konténer kerüljön kihelyezésre, mindkettő a település központjában lévő konténer helyére, ezzel a temetői konténer megszűnik. Itt kisebb szemétgyűjtő edényeket fogunk kihelyezni. A temetői hulladékgyűjtőket közmunkásaink fogják üríteni.

A konténereket hetente ürítik. Csökken a szemétszállítás díja és 2 m3-el nő havi szinten az elszállítható hulladék mennyisége.

Javaslom ennek elfogadását.

Magyarsarlós Község Képviselő-testülete 4 igen szavazattal (egyhangúlag) meghozta az alábbi határozatot:

**Szám: 59 / 2016. (XI.21.) sz. határozat**

**Tárgy: Hulladékgyűjtő edények vásárlása**

H A T Á R O Z A T

Magyarsarlós Község Képviselő-testülete 4 igen szavazattal – egyhangúlag - elhatározza, hogy 2 db 1100 literes BOBR hulladékgyűjtő konténert vásárol 46.803 Ft.+ÁFA/db áron.

A képviselő-testület felhatalmazza a polgármestert az adásvételi szerződés aláírásával.

Határidő: Haladéktalanul

Erről jegyzőkönyvi kivonaton értesül:

1./ Irattár

2./ Pénzügy

Dukai Zoltán polgármester: Amennyiben több kérdés, észrevétel, javaslat nincs, az ülést bezárom.

k.m.f.

Dukai Zoltán Dr. Jávorcsik Béla

polgármester jegyző